CELEX: 62013TN0117
Language: et
Date: 2013-02-25 00:00:00
Title: Kohtuasi T-117/13 P: Giorgio Lebedef’i 25. veebruaril 2013 esitatud apellatsioonkaebus Avaliku Teenistuse Kohtu 12. detsembri 2012 . aasta määruse peale kohtuasjas F-109/11: Lebedef versus komisjon

25.5.2013   
            
            
               ET
            
            
               Euroopa Liidu Teataja
            
            
               C 147/20
            
         Giorgio Lebedef’i 25. veebruaril 2013 esitatud apellatsioonkaebus Avaliku Teenistuse Kohtu 12. detsembri 2012. aasta määruse peale kohtuasjas F-109/11: Lebedef versus komisjon
   (Kohtuasi T-117/13 P)
   2013/C 147/36
   Kohtumenetluse keel: prantsuse
   
      Pooled
   
   
      Apellatsioonkaebuse esitaja: Giorgio Lebedef (Senningerberg, Luksemburg) (esindaja: advokaat F. Frabetti)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada Avaliku Teenistuse Kohtu 12. detsembri 2012. aasta määrus kohtuasjas F-109/11: Lebedef vs. komisjon, mille ese oli nõue tühistada apellandi hindamisaruanne, mis on koostatud ajavahemiku 1.1.2009–31.12.2009 kohta, täpsemalt see osa nimetatud aruandest, mille sama ajavahemiku kohta koostas EUROSTAT;
            
         
               —
            
            
               rahuldada apellandi poolt esimeses kohtuastmes esitatud nõuded;
            
         
               —
            
            
               teise võimalusena saata asi tagasi Avaliku Teenistuse Kohtule;
            
         
               —
            
            
               otsustada kohtukulude jaotus ja mõista need välja Euroopa Liidu Komisjonilt.
            
         
      Väited ja peamised argumendid
   
   Apellatsioonkaebuse põhjenduseks esitab apellant kuus väidet, millest esimene, teine, kolmas ja kuues on sisuliselt identsed või sarnased kohtuasjas T-116/13 P: Lebedef vs. komisjon esitatutega.
   Neljanda väite kohaselt rikkus Avaliku Teenistuse Kohus õigusnormi, tehes apellandi väitel järelduse, et apellandi tegevust ametiühingus või kutseorganisatsioonis käsitlev aruanne (nn „OSP aruanne”) pidi olema üksnes apellandi tööülesandeid Euroopa Liidu Statistikaametis (Eurostat) puudutavale aruandele lisatud dokument (vaidlustatud kohtumääruse punktid 68–70).
   Viienda väite kohaselt rikkus Avaliku Teenistuse Kohus õigusnormi, tehes apellandi väitel järelduse, et apellant soovis vaidlustada 2009. aastast varasemaid hindamisaruandeid ja komisjon otsust teda mitte edutada (vaidlustatud kohtumääruse punktid 74–75).